દક્ષિણ આફ્રિકા સહિતના આફ્રિકન દેશોમાં પેઢીઓથી વસેલા ગુજરાતીઓ હાલ ત્યાં માલેતુજાર થયા છે તે વાત જગજાણીતી છે. આ ઉદ્યોગપતિઓ તેમની કંપનીઓ કે મોલમાં રોકડની લેવડદેવડ તેમજ મહત્વની ગતિવિધિઓ સાથે જોડાયેલી નોકરીઓમાં અહીંથી રોજગારી અર્થે હિજરત કરતા ગુજરાતી યુવાનોને જ પસંદગી આપે છે. પરિણામે આ પ્રકારના યુવાનો પાસે સારી એવી રોકડ અથવા કંપની અંગેના નિર્ણયોની સત્તા હોય છે. તેથી કંપનીઓ કે સ્ટોરમાં ચોરી કે લૂંટફાટ સમયે ગુજરાતીઓને ઇજા કે નુકસાન થાય તેવું વધુ બને છે.